PDG ได้เวลาสอย! สะท้อนข่าวลบไปมากแล้วแนะซื้อเป้า 5.50 บ.
PDG ได้เวลาสอย! สะท้อนข่าวลบไปมากแล้วแนะซื้อเป้า 5.50 บ.
30 พ.ค. 2560

บล.ฟินันเซีย ไซรัส ระบุในบทวิเคราะห์วันนี้(30 พ.ค.) ว่า บริษัท พรอดดิจิ จำกัด (มหาชน) หรือ PDG แนะนำ”ซื้อ”ราคาเป้าหมายปี 60 เท่ากับ 5.50 บาท (อิง PE Multiplier  15 เท่า) โดยราคาหุ้นก่อนหน้านี้ถูกกดดันจากผลประกอบการ ไตรมาส1/60 ที่ออกมาต่ำกว่าคาด และราคา PET ที่ปรับตัวเพิ่มขึ้นต่อเนื่อง
แต่สถานการณ์ปัจจุบันถือว่าแรงกดดันต่างๆ เริ่มผ่อนคลายลง ทั้งราคา PET ที่ลงเป็นเดือนที่ 3 ราว 7% จาก ก.พ. 17 และกำลังการผลิตที่เพิ่มขึ้นจากการกลับมาสั่งซื้อของลูกค้าเดิมในกลุ่มน้ำผลไม้ ทำให้คาดว่าผลประกอบการ ไตรมาส2/60 จะกลับมาขยายตัวทั้ง เทียบไตรมาสก่อนหน้าและ เทียบช่วงเดียวกันของปีก่อนส่วนการลงทุนในธุรกิจใหม่
มองว่ามีความเป็นไปได้ที่ PDG จะซื้อโรงเป่าขวดที่ดำเนินการอยู่แล้วเพื่อขยายฐานลูกค้าต่างจังหวัด จากเงินสดในมือที่เหลือหลังลงทุนธุรกิจหลอดพรีฟอร์มอีกราว 100 ล้านบาท ราคาปัจจุบันยังถูกมาก ซื้อขายบน PE2017 เพียง 12 เท่า ใกล้จุดต่ำสุดตั้งแต่เข้าตลาดที่ 11.2 เท่า และให้ผลตอบแทนจากปันผลสูงถึง 6% ต่อปี (จ่าย 2 ครั้ง)